
Ministru kabineta rīkojums Nr. 437
Rīgā 2026. gada 27. jūlijā (prot. Nr. 39 5. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu Ministru kabineta locekļiem, Ministru prezidenta biroja un ministru konsultatīvajām amatpersonām, kā arī ministriju parlamentārajiem sekretāriem, beidzot pildīt amata pienākumus, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 509 405 euro, tai skaitā:
· 1. Valsts kancelejai – 208 525 euro.
· 2. Aizsardzības ministrijai – 52 262 euro.
· 3. Viedās administrācijas un reģionālās attīstības ministrijai – 30 084 euro.
· 4. Kultūras ministrijai – 38 123 euro.
· 5. Satiksmes ministrijai – 35 469 euro.
· 6. Klimata un enerģētikas ministrijai – 49 293 euro.
· 7. Tieslietu ministrijai – 42 726 euro.
· 8. Izglītības un zinātnes ministrijai – 52 923 euro.

